Boere gaan nie sommerso hensop oor wapens | Maroela Media
Die landbouorganisasie Saai sê uit terugvoer van boere is dit duidelik dat hulle nie goedsmoeds gaan toelaat dat hulle ontwapen word nie.
Daar was die afgelope ruk groot openbare woede oor voorgestelde wysigings aan die Vuurwapenwet wat "selfverdediging" as rede vir 'n vuurwapenlisensie sal skrap. Nog beperkings op die wet sal ook 'n uitwerking op die private veiligheidsbedryf, asook op jag en sportskiet hê.
Derduisende mense het reeds 'n petisie teen die voorgestelde wysigings onderteken en in sommige kringe is die konsepvoorstelle as "onverantwoordelik en irrasioneel" bestempel.
Saai het vandeesweek begin met 'n openbare veldtog genaamd #StillNoGun om druk op die polisie te plaas om sy jarelange agterstande in aansoeke vir nuwe vuurwapens, amnestie en hernuwings van bestaande vuurwapens uit te wis en die wapens aan hul regmatige eienaars terug te besorg.
Theo de Jager, direksievoorsitter van Saai, sê die polisie het reeds duisende wapens ingeneem om ballistiese toetse daarop te doen. Volgens hom kon die polisie tot dusver nie sê hoe hy byvoorbeeld 'n ballistiese toets op 'n haelgeweer doen nie. De Jager sê boere is veral skepties oor die polisie se kapasiteit om dit te doen en die wapens behoorlik te stoor.
"Teen 'n gemiddeld van 'n plaasaanval elke tweede dag en 'n plaasmoord elke vyfde dag oor die afgelope 25 jaar, bevind Suid-Afrika se boere hulle in onveilige omstandighede wat in elke opsig aan die definisie van 'n lae-intensiteit burgeroorlog voldoen," sê De Jager.
Hy sê uit gesprekke met ambassades, besoekende parlementslede uit Europa, buitelandse joernaliste en digitale vergaderings met landbou-unies elders in die wêreld, blyk dit dat talle mense "frons oor die bisarre ontwapening van boere in die amnestieproses".
Volgens De Jager is dit veral by plattelandse polisiestasies in stelsels waar daar "geen kapasiteit, geen kundigheid, geen plan en geen wil is nie", waar boere bekommerd is dat hulle hul vuurwapens nie weer gaan terugkry nie.
Lede van die parlementêre komitee oor polisie het verlede maand 'n oorsigbesoek gebring om hulle te vergewis van die agterstande met die verwerking van veral DNS-monsters en vuurwapenaansoeke nadat daar die afgelope paar maande enorme kritiek oor die hantering van albei was.
Die gemors by die polisie se sentrale vuurwapenregister het ook reeds tot 'n agterstand van sowat 250 000 aansoeke gelei.
De Jager sê te midde van hierdie omstandighede wil die polisie selfverdediging nou boonop as motivering vir die besit van 'n vuurwapen skrap.
"Elke akademiese studie oor die onderwerp oor die afgelope twee en 'n half dekades, alle navorsing deur institute, universiteite en selfs van die staat self, sowel as AfriForum se omvattende data oor plaasaanvalle en plaasmoorde, is dit eens dat 'n plaasgesin se vermoë om 'n plaasaanval te oorleef allereers gegrond is op hulle gereedheid om terug te skiet en deur selfverdediging tyd te koop vir die buurtwag en dalk die polisie om op die toneel op te daag.
"Buiten dat die ANC se optrede op 'n etiese en morele vlak geen sin maak nie, lê dit 'n posisionering wat die wêreld gevrees het, bloot" sê De Jager.
Saai gaan nou met ander organisasies saamwerk wat ook veldtogte van stapel stuur om wetsgehoorsame burgers se regte te beskerm.
Die organisasie wil Suid-Afrikaners, diegene in die buiteland, asook ambassades, buitelandse regerings en internasionale agentskappe by sy veldtog betrek.
Die regering gaan nou met n skok agtergekom hoe onbevoeg hulle veiligheids magte werklik is.
Moenie moeilikheid maak as hul aan die leeu se neushare gekrap word nie. Kry eerstens die onwettige vuurwapens dan praat ons weer
Oor my dooie ligaam gaan julle brein dood anc nie my wettige vuurwapen vat nie. Ons blankes wil nie standpunt in neem nie. Doen julle self n guns en gaan lees weer wat het gebeur met piet retief en die slag van bloed rivier.
Hierdie is alles net 'n strategie van die regering om boere te probeer ontwapen sodat daar minder weetstand is sodra plase begin onteien word. Niks met wapenbeheer vir sekuriteit te doen nie. Die tydlyn loop perfek saam…
Ons mag onder geen omstandighede toelaat dat ons ontwapen word nie. Dit sal die laaste strooi wees wat die kameel se rug breek en hulle sal 'n vry hand hê om met ons te maak net wat hulle wil.